যখন সোনারং তিমি কবিতাটি লিখি এক কবি তাতে পরিসর গড়ে তোলা দেখেছিলেন। আবার স্মৃতির দরোজাহীনতার আলাপ হয়েছিল কবি তারিক ঈমামের সাথে দেড় দশকের বেশী আগে। তিনি এই ধ্যানকে ফলিয়ে তুলেছিলেন। আমরা আসলে স্বতন্ত্র সব পরিসর ও স্মৃতিই গড়ি। মোজাইকের মতো স্মৃতি গড়ে ওঠে। একেকটি পরিসর। তিমিও তেমন পরিসর। তিমিও তেমন স্মৃতি। আবার সে স্মৃতির শেকড় আছে, যা আর্দ্র। সে শেকড়ে আন্দোলন আছে। সে নিজে এক বিশ্ব – দেহ, সৌষ্ঠব ও স্মৃতির জগত। আমি একে জীবন বলি।